**РЕШЕНИЯ**

**по**

**ПРОТОКОЛ №15/27.12.2016 г. от общото събрание на**

***Регионално сдружение за управление на отпадъците за регион Русе***

Днес, 27 декември 2016 г. (вторник), от 13:30 часа в кабинета на г-н Пламен Стоилов – Кмет на Община Русе, се проведе петнадесетото заседание на Общото събрание на ***Регионално сдружение за управление на отпадъците за регион Русе (РСУОРР)***.

На петнадесетото заседание на общото събрание присъстваха:

г-н Пламен Стоилов – Кмет на Община Русе;

г-н Валентин Атанасов – Кмет на Община Сливо поле;

г-н Димитър Стефанов – Кмет на Община Тутракан;

г-н Ивелин Росенов Димитров - упълномощен представител на кмета на Община Ветово - г-н Георги Георгиев, с пълномощно №1106/27.12.2016 г. и съгласно Заповед №621/27.10.2016г.

г-жа Йоана Свиленова Стоянова – упълномощен представител от кмета на Община Иваново – г-н Георги Миланов, с пълномощно №10-13-57/27.12.2016 г.

Петнадесетото заседание се проведе при следния дневен ред:

**Точка 1.** Осъществяване на контрол на експлоатацията на Регионално депо за неопасни, инертни и опасни отпадъци на общините Русе, Ветово, Иваново, Сливо поле и Тутракан – част от Регионалната система за управление на отпадъците на територията на Регион Русе, и контрол върху дейността на избрания оператор:

* Количества отпадъци, депонирани на Регионално депо – Русе за периода 01.01.2016 г. – 30.11.2016 г.;
* Размер на събраните за периода 01.01.2016 г. – 30.11.2016 г. отчисления по чл. 60 и чл. 64 от ЗУО;
* Рекултивация на Клетка 1 за неопасни отпадъци на територията на Регионално депо – Русе.

**Точка 2.** Изменение на Решение №3 по Протокол №1 от 16.08.2010 г. на Общото събрание на Регионално сдружение за управление на отпадъците за регион Русе за замяна на служители, които да подпомагат и осигуряват дейността му.

**Точка 3.** Запознаване на Общото събрание с писмо с изх. №08-00-1370/13.12.2016 г. от Управляващия орган на ОП „Околна среда 2014-2020 г.“, относно процедура „Проектиране и изграждане на анаеробни инсталации за разделно събрани биоразградими отпадъци“.

**Точка 4.** Други

**По точка първа:** Осъществяване на контрол на експлоатацията на Регионално депо за неопасни, инертни и опасни отпадъци на общините Русе, Ветово, Иваново, Сливо поле и Тутракан – част от Регионалната система за управление на отпадъците на територията на Регион Русе, и контрол върху дейността на избрания оператор

Общото събрание единодушно с пет гласа „ЗА” прие следното

**РЕШЕНИЕ №1:**

**Приема за сведение представения отчет за дейността на Регионално депо – Русе за периода 01.01.2016 г. – 30.11.2016 г. и изпълнението на обект „Рекултивация на клетка 1 за неопасни отпадъци на територията на Регионално депо – Русе“.**

**По точка втора:** Изменение на Решение №3 по Протокол №1 от 16.08.2010 г. на Общото събрание на Регионално сдружение за управление на отпадъците за регион Русе за замяна на служители, които да подпомагат и осигуряват дейността му.

Общото събрание единодушно с пет гласа „ЗА” прие следното

**РЕШЕНИЕ №2:**

**Изменя Решение №3 по Протокол №1 от 16.08.2010 г. на Общото събрание на Регионално сдружение за управление на отпадъците за регион Русе, както следва:**

**В т.1 заменя лицата Синан Мехмед – началник на отдел „Екология“ и Галина Николова – старши инспектор в отдел Екология“, съответно с лицата Елена Иванова – главен инспектор в отдел „Екология“ и Василена Николова – старши инспектор в отдел „Екология“**

**По точка трета:** Запознаване на Общото събрание с писмо с изх. №08-00-1370/13.12.2016 г. от Управляващия орган на ОП „Околна среда 2014-2020 г.“, относно процедура „Проектиране и изграждане на анаеробни инсталации за разделно събрани биоразградими отпадъци“.

Общото събрание единодушно с пет гласа „ЗА” прие следното

**РЕШЕНИЕ №3:**

**Да се предприемат действия за извършване на морфологичен анализ на състава и количеството на битовите отпадъци, образувани на територията на всяка от общините, членове на РСУОРР във възможно най – кратък срок.**

Членове на ***Регионално сдружение за управление на отпадъците за регион Русе***:

**Председател:**

Г-н Пламен Стоилов ……………………………

Кмет на Община Русе

**Членове:**

1. Г-н Валентин Атанасов …………………..

Кмет на Община Сливо поле

1. Г-н Димитър Стефанов …………………….

Кмет на Община Тутракан

1. г-н Ивелин Димитров………………………

упълномощен представител на кмета на Община Ветово, съгласно пълномощно №1106/27.12.2016 г. и съгласно Заповед №621/27.10.2016г.

1. г-жа Йоана Стоянова……………………….

упълномощен представител от кмета на Община Иваново, съгласно пълномощно №10-13-57/27.12.2016 г.